# Վիշնու Վիշալ

| **Վիշնու Վիշալ** |
| --- |
|  |
| Ծնվել է | հուլիսի 17, 1984(1984-07-17) (41 տարեկան) |
| Ծննդավայր | Չեննայ, Հնդկաստան |
| Կրթություն | Campion Anglo-Indian Higher Secondary School? |
| Քաղաքացիություն |  Հնդկաստան |
| Մասնագիտություն | դերասան և կրիկետ խաղացող |
|  |

**Վիշնու Վիշալ** (հուլիսի 17, 1984(1984-07-17), Չեննայ, Հնդկաստան), հնդկական ֆիլմերի դերասան և պրոդյուսեր, ով նկարահանվել է թամիլերեն ֆիլմերում։ Իր դերասանական կարիերան սկսել է 2009 թվականին՝ նկարահանվելով *Vennila Kabadi Kuzhu* ֆիլմում, որի շնորհիվ արժանանացել է ճանաչման։ Վիշնուն ավելի մեծ համբավ է ձեռք բերել *Neerparavai* (2012), ֆիլմի շնորհիվ, որտեղ կատարել է ձկնորսի դեր։

## Վաղ կյանք և ընտանիք

Վիշնուն (ծննդյան անունը՝ Վիշալ) ծնվել է Թամիլ Նադուի բարձրաստիճան ոստիկան Ռամեշ Քուդավլայի ընտանիքում։ Սովորել է Campion անգլիա-հնդկական բարձրագույն միջնակարգ դպրոցում Տիրուչիրապալլիում։ SRM համալսարանում մարքեթինքի բակալավրի աստիճան ստանալուց հետո նա զբաղվել է կրիկետով՝ մասնակցելով TNCA լիգայի խաղերին։ Սակայն ոտքի վնասվածքի պատճառով նա ստիպված է եղել ավարտել մարզական կարիերան։ Դերասանն նշել է, թե այդ ժամանակ, երբ գամված է եղել անկողնուն, նա դիտել է ֆիլմեր և սկսել հետաքրքրվել դերասանական կարիերայով։ Նրա հոր հորեղբայրը եղել է դերասան և նկարահանվել է մի քանի փոքր ֆիլմերում, և նրա ազդեցությամբ Վիշնուն սկսել է հետաքրքրվել կինոարտադրությամբ։ Վիշնուն սկսել է դերասանական կարիերան իր անունը դարձնելով Վիշնու, որին հետագայում ավելացրել է իր ծննդյան անունը։

## Կարիերա

Անանդ Չակրավարտին Վիշնուին առաջարկել է դեր Սասինթիրանի ռեժիսորական նորամուտում, ինչից հետո դերասանն ամիսներ շարունակ պատրաստվել է դերին։ Նա ժամեր շարունակ նստել է արևի տակ, որպեսզի մաշկի գույնը մգանա և երեք ամիս պարապել է կաբատի օրական 5 ժամ։ Ֆիլմը արժանացել է դրական գնահատակնների, և Վիշնուն ներկայացվել է Vijay Awards մրցանակի 5 անվանակարգերում, ներառյալ որպես լավագույն սկսնակ։ 2010 թվականին թողարկվել են Վիշնուի մասնակցությամբ երկու ֆիլմեր. *Bale Pandiya* կատակերգությունում նա կատարել է գլխավոր դեր, իսկ *Դրոհի* (հայերեն՝ «Դավաճան») ֆիլմում մարմնավորել է խուլիգան Կարունային։ Վերջինում նա նկարահանվել է Շրիկանթի հետ միասին, և ստիպված է եղել գիրանալ 15 կիլոգրամով, որպեսզի ավելի մեծ երևա։ Հետագայում նա նկարահանվել է «Աղվեսների խումբ» (*Kullanari Koottam*) ֆիլմում։ Մեկ տարի նրա մասնակցությամբ ոչ մի ֆիլմ չթողարկվելուց հետո՝ 2014 թվականին, էկրան են բարձրացվել երկու նոր կինոնկարներ՝ *Mundasupatti* ռոմանտիկական կատակերգությունը Thirukumaran Entertainment ընկերության կողմից և *Jeeva* դրաման, որի համար նա կրկին համագործակցել է Սասինթիրանի հետ։ Երկու ֆիլմն էլ արժանացել են դրական արձագանքների և ունեցել բարձր եկամուտ։ 2015 թվականին նա նկարահանվել է Ռ. Ռավիկումարի «Այսօր, երեկ, վաղը» ֆիլմում։ Ֆիլմը դարձել է սուպեր հիթ եկամտի տեսանկյունից։ 2016 թվականին թողարկվել են երկու ֆիլմեր Վիշնուի մասնակցությամբ։ Դրանցից առաջինը եղել է «Նա անգլիացի է, երբ գործը հասնում է աշխատելուն» (*Velainu Vandhutta Vellaikaaran*) կատակերգությունը, որի ռեժիսորն է Էժիլը, իսկ կնոջ գլխավոր դերում հանդես է եկել Նիկի Գալրանին։ Այդ տարի թողարկված երկրորդ ֆիլմը՝ «Ռազմիկ Կիտուն», նվիրված է 1980-ական թվականներին։ Չնայած ստացած դրական արձագանքներին՝ ֆիլմը բարձր եկամուտներ չի ունեցել։ Նա ավարտել է նկարահանումները Սենու Ռամասանիի «Տեղ, օբյեկտ, աշխատանք» (*Idam Porul Yaeval*) ֆիմում։ Նրա հաջորդ ֆիլմերն են՝ «Գլխավոր հերոս» (*Kathanayagan*), «Առյուծը Սիլուկուվարուպատիից» (*Silukkuvarupatti Singam*)։

## Անձնական կյանք

Վիշալ Վիշնուն ամուսնացած է դերասան Կ. Նաթրաջի դստեր՝ Ռաջինի Նաթրաջի հետ։ Ռաջինին և Վիշնուն ծանոթացել են քոլեջում, և նրանց հարաբերությունները տևել են 4 տարի նախքան ամուսնություն։ Ամուսնացել են 2011 թվականի դեկտեմբերի 2-ին Ասիանա հյուրանոցում (Չենայի)։ Նրանց որդին` Արյանը, ծնվել է 2017 թվականի հունվարի 30-ին։

## Ֆիլմագրություն

| Տարի | Ֆիլմ | Բնօրինակ անվանում | Դեր | Նշումներ |
| --- | --- | --- | --- | --- |
| 2009 |  | *Vennila Kabadi Kuzhu* | Մարիմութու | Արժանացել է Edison մրցանակի որպես լավագույն սկսնակ դերասան Ներկայացվել է Vijay մրցանակի որպես լավագույն սկսնակ դերասան |
| 2010 |  | *Bale Pandiya* | Փանդիյան |  |
| Դավաճան | *Drohi* | Կարունակարան |  |
| 2011 | Աղվեսների խումբ | *Kullanari Koottam* | Վետրի |  |
| 2012 |  | *Neerparavai* | Արուլափասամի | Ներկայացվել է SIIMA մրցանակի որպես լավագույն դերասան |
| 2014 |  | *Mundasupatti* | Գոփի |  |
|  | *Jeeva* | Ջևա |  |
| 2015 | Այսօր, երեկ, վաղը | *Indru Netru Naalai* | Էլանգո |  |
| 2016 | Նա անգլիացի է, երբ գործը հասնում է աշխատելուն | *Velainu Vandhutta Vellaikaaran* | Մուրուգան | Նաև պրոդյուսեր |
| Ռազմիկ Կիտուն | *Maaveeran Kittu* | Կրիշնակումար (Կիտու) |  |
| 2017 | Գլխավոր հերոս | *Katha Nayagan* | Թամբիդուրաի | Նաև պրոդյուսեր |
| 2018 | Առյուծը Սիլուկուվարուպատիից | *Silukkuvarupatti Singam* | Կատիրեսան | Նաև պրոդյուսեր |
|  | *Idam Porul Yaeval* | Աասաթամբի |  |
| Դևը | *Raatchasan* |  |  |
|  | *Jagajala Killadi* |  |  |

## Ծանոթագրություններ

## Արտաքին հղումներ

* Վիշնու Վիշալ Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վիշնու Վիշալ» հոդվածին։ |